**Spoštovani starši!**

Na osnovi sklepa vlade RS z dne, 29. 4. 2020, se postopoma odpravljajo tudi omejitve na področju šolstva. Predvidoma 18. 5. 2020 se bodo v šolo vrnili učenci 1., 2. in 3. razreda. (Teden dni kasneje pa predvidoma še devetošolci in učenci, ki zaradi učnih težav potrebujejo pomoč v obliki dopolnilnega pouka in drugih oblik individualne in skupinske pomoči. Učenci od 4. do 8. razreda nadaljujejo s šolanjem na daljavo do konca šolskega leta).

Strokovne usmeritve Zavoda RS za šolstvo (ZRSŠ) in Nacionalnega inštituta za javno zdravje (NIJZ) šoli nalagajo prilagojeno organizacijo in izvedbo dejavnosti. Zato v primeru, da bo otrok obiskoval šolo, nujno potrebujemo vaše informacije o vključenosti v razširjen program osnovne šole (jutranje varstvo, podaljšano bivanje), prehranskih obrokih ter potrebi po koriščenju dnevnega prevoza (in od kod).

Vljudno vas prosimo, da izpolnjeno **PRIJAVNICO** pošljete razredničarki na elektronski naslov čim prej, najkasneje pa v sredo, 13. 5. 2020, do 12. ure. Prijavnico izpolnite tudi, če otrok šole ne bo obiskoval. Razredničarki jo pošljite v pripeti datoteki:

 - iztiskano, izpolnjeno, podpisano in skenirano ali

 - izpolnjeno (z velikimi črkami in mastnim tiskom) in shranjeno v Wordovi (ali »pdf«) datoteki.

Prilagamo še **IZJAVO**, ki jo boste pred šolo osebno oddali prvi šolski dan (18. 5. 2020). Z izjavo zagotavljate, da je vaš otrok zdrav.

Dodajamo še seznam zdravstvenih omejitev za vrnitev otrok v šolo in vrtec ob ponovnem odprtju (RSK za pediatrijo). V primeru, da je v družini, v istem gospodinjstvu otrok, mladostnik ali odrasla oseba, ki ima zdravstvene omejitve, otroku odsvetujemo vrnitev v šolo. Starši naj se posvetujejo z izbranim osebnim zdravnikom –specialistom pediatrije oz. izbranim osebnim zdravnikom –specialistom splošne oz. družinske medicine.

Branko Meznarič, ravnatelj

**PRIJAVNICA**

V nadaljevanju vas prosimo za posredovanje informacij, ki so nujno potrebne za organizacijo dela v šoli od 18. maja 2020.

*Ime in priimek otroka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, razred \_\_\_\_\_\_\_\_\_\_\_\_*

1. *Učenec se bo vključil v pouk: DA* [ ]  *NE* [ ]  *(ali obkrožite)*

***(V primeru, da ste odgovorili z NE, na naslednja vprašanja ne odgovarjajte).***

1. *Otrok bo obiskoval jutranje varstvo: DA* [ ]  *NE* [ ]  *(ali obkrožite)*

*(Jutranje varstvo je namenjeno SAMO učencem 1. razreda, ostali učenci naj prihajajo pred pričetkom pouka -brez vključitve v jutranje varstvo).*

1. *Otrok bo po pouku ostal v podaljšanem bivanju: DA* [ ]  *NE* [ ]  *(ali obkrožite)*

*Če ste obkrožili DA, označite, do katere ure:*

|  |  |  |  |  |  |
| --- | --- | --- | --- | --- | --- |
| do 12.40 | do 13.30 | do 14.20 | do 15.10 | do 16.00 | *do 16.30**dežurstvo* |

 *(PRIPOROČILO: če je možno, pridite po otroka do 15.10).*

1. *Otrok bo v šoli jedel naslednje obroke (obkrožite):*
* *zajtrk* [ ] *, malico* [ ] *, kosilo* [ ] *. (ali obkrožite)*
1. *Otrok bo potreboval dnevni šolski prevoz: DA* [ ]  *NE* [ ]  *(ali obkrožite)*

*Datum: \_\_\_\_\_\_\_\_\_\_\_\_\_ Podpis staršev: \_\_\_\_\_\_\_\_\_\_\_\_\_\_\_\_\_\_\_\_\_\_\_*